**Karcag Városi Önkormányzat**

**Polgármestere**

# Javaslat

a társadalmi együttműködés erősítését szolgáló helyi szintű komplex programok megvalósítására kiírt pályázaton való részvételre

A Terület- és Településfejlesztési Operatív Program (a továbbiakban: TOP) keretében a Regionális Fejlesztési Operatív Programok Irányító Hatósága felhívást tett közzé „A társadalmi együttműködések erősítését szolgáló helyi szintű komplex programok” címmel, TOP-5.2.1-15 kódszámmal.

A támogatás célja a hátrányos helyzetű emberek életlehetőségei javulnak, elérhetővé válnak a foglalkoztatást, társadalmi integrációt, közösségfejlesztést, oktatást, iskolai felzárkózást, családsegítést, gyermekjóléti szolgáltatást, életvezetési tanácsadást, egyéni fejlesztést és szociális munkát biztosító programok megvalósításának támogatása.

A felhívás keretében a szociális városrehabilitációs projektet kísérik végig a közösségfejlesztő programok, amelyek lehetővé teszik a városrehabilitációval érintett területen élő lakosság bevonását a tervezésbe és a megvalósításba, továbbá erősítik a helyi közösség kohézióját.

Önállóan támogatható tevékenységek:

1. Együttműködés a közösségi és egyéni szintű társadalmi integráció feltételeinek megteremtése céljából:
2. közösségfejlesztést célzó programok;
3. az érintett lakosság bevonását, beilleszkedését segítő programok, akciók;
4. Folyamatos szociális munka megteremtése:
5. pénzügyi, családszervezési és életvezetési tanácsadások, adósságkezelési tanácsadás szolgáltatás;
6. problémák feltérképezése, egyéni fejlesztési tervek készítése, megvalósítása és folyamatos felülvizsgálata;
7. Törekvés a foglalkoztatás elősegítésére:
8. munkaerő-piaci beilleszkedést segítő programok, önálló jövedelemszerzésre való képesség kialakítása, fejlesztése;
9. Szolgáltatásokhoz való hozzáférés javítása:
10. hatósági szolgáltatásokhoz való hozzáférés javítása, ügyintézés elősegítése

Az Önkormányzat által igényelendő vissza nem térítendő támogatás összege: 100 millió Ft

Az igényelendő vissza nem térítendő támogatás mértéke: 100 %

A projekt keretében az Önkormányzat a TOP-4.3.1 Felhívás keretében megvalósítani tervezett infrastrukturális tevékenységeket egészíti ki az akcióterületet képező szegregált területeken élők részére biztosított programok megvalósításával. Az akcióterülete a déli és az északi szegregátum területe alkotja. A pályázat megvalósításában konzorciumi partnerként részt vesz a Karcagi Többcélú Kistérségi Társulás Szociális Szolgáltató Központja.

**Az Önkormányzat pályázatot kíván benyújtani a szegregátumok fejlesztésének komplex programjának megvalósításának támogatására.**

A fentiek alapján kérem a javaslat megtárgyalását, és az alábbi határozati javaslat elfogadását.

|  |  |  |  |
| --- | --- | --- | --- |
| **G4** | A napirendi pont előterjesztését készítette: | Költségvetési, Gazdálkodási és Kistérségi Iroda | Törvényességi ellenőrzést végezte: |
|  | Bugyik Andrea ügyintéző | Szabóné Bóka Réka  csoportvezető | Rózsa Sándor jegyző |

………./2020. (VII. 9.) ,,kt.” sz. h a t á r o z a t

a társadalmi együttműködés erősítését szolgáló helyi szintű komplex programok megvalósítására kiírt pályázaton való részvételről

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) „Szegregátumok fejlesztésének komplex programja Karcagon” címmel pályázatot nyújt be 100 millió Ft vissza nem térítendő, 100 %-os támogatási intenzitású támogatás elnyerésére. A pályázat benyújtására a Terület- és Településfejlesztési Operatív Program keretében kiírt „A társadalmi együttműködés erősítését szolgáló helyi szintű komplex programok” című TOP-5.2.1-15 kódszámú pályázati felhívás alapján kerül sor.
2. Az Önkormányzat kinyilatkozza, hogy nyertes pályázat esetén a támogatás összege, maximum 100 millió forint, a 2020. évi költségvetési rendelet módosításakor beépítésre kerül a tervezetbe.
3. A Képviselő-testület felhatalmazza a Karcag Városi Önkormányzat Polgármester-helyettes Alpolgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő: 2020. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Aljegyzői Iroda, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Többcélú Kistérségi Társulás, Beruházási Csoport által
6. Karcagi Polgármesteri Hivatal Jegyzői Iroda, Beruházási Csoport, helyben

Karcag, 2020. július 2.

**(: Gyurcsek János :)**

polgármester-helyettes

alpolgármester